Arniston is lekker klein en daar is net 'n geriefswinkeltjie by die hotel (geen nagklubs of winkelsentrums nie). Die swemstrand is net toeganklik tydens laaggety, maar dan is die see lekker rustig en vlak. Waenhuiskrans is baie naby die dorp (solank jy 'n 4x4 het, anders moet jy 'n hele entjie stap van die parkeerplek af). Maak net seker jy gaan presies tydens laaggety af na die grotte toe.
Ons dink Sandbaai is fantasties, want dit is stil en rustig, maar naby alles wat jy nodig het. Dit is altyd lekker om daar tot rus te kom na 'n lang dag in Hermanus, waar dit altyd 'n geroesemoes is.